钦定古今图书集成/理学汇编/学行典/第203卷 > 郁光被
## 钦定古今图书集成/理学汇编/学行典/第203卷 > 郁光被

按《玉田县志》：“郁光被，字新宇，邑庠生尚仁长子也。性
情恬适，雅好诗书，每语人曰：‘吾人惟忠孝大节耳。此
虽根于天性，亦必从读书中来。视族人可学者，百方
诱掖，亲疏弗较也。且气宇严整，衣冠瞻视，毫不敢亵。
然天性纯孝，晨昏定省，久而益笃。其后居母丧，既葬，
庐于墓侧，携小学诗书以永朝夕。亲属有劝之回家’”
者，应之曰：“欲我为君子耶？欲我为众人耶！”知其意决乃不复言。迨年馀，哀毁过甚，遂卒于墓侧。旌之曰：“以
身殉母。”从祀乡贤。先生举四子：长协中，次允中，次时
中，次养中，俱庠生。